Uitspraak voorbehou in skolegodsdienssaak - AfriForum optimisties - AfriForum
Uitspraak is vandag voorbehou in die hofsaak tussen OGOD en Fedsas oor die beoefening van godsdiens in skole. AfriForum het die regsproses in dié saak – wat die afgelope drie dae in die Suid-Gautengse hoë hof aangehoor is – as van die grootste belang vir alle Suid-Afrikaners beskryf en glo dat Fedsas en verskeie ander vriende van die hof (insluitend AfriForum) die belang van godsdiensbeoefening oor die algemeen en Christelike godsdiensbeoefening in die besonder in skole deeglik beklemtoon het.
Bailey verduidelik ook dat godsdiensbeoefening ook nie, soos OGOD voorstel, bloot tot aktiwiteit verskraal word wat kinders in pouses of voor of na skool soos 'n stokperdjie beoefen nie. Dit vorm die waardes en dus ook daaglikse optrede van die individu; daar moet vryheid wees om dit te beoefen en kinders moenie met die idee grootword dat hulle of hul onderwysers gestraf mag word as geloofaksies nie tot sekere tye en ruimtes beperk word nie. Godsdiensvryheid is immers een van die regte wat die Grondwet duidelik omskryf.
Post Tags:	#AfriForum#Christenskap#fedsas#Godsdiens#hofsaak#Ogod#Skole
AfriForum het vandag 'n memorandum aan 'n verteenwoordiger van die minister van landelike ontwikkeling en grondhervorming oorhandig, waarin dié burgerregte-organisasie…